রাজশাহী র‌্যাব-৫ এর কোম্পানি কমান্ডার মেজর আশরাফুল ইসলাম বলেন, র‌্যাবের একটি দল মোহনপুরের পাকুড়িয়া-ধুরইল গামী পাকা রাস্তার ধুরইল মোড়ে রাতে টহল দিচ্ছিলো। ওই রাস্তার কালভার্ট থেকে ৫০ গজ দক্ষিণে পাকা রাস্তার উপর টর্চের আলো ফেললে কিছু লোকের উপস্থিতি দেখতে পায় তারা। টহল দল তাদের দিকে অগ্রসর হলে র‌্যাবের উপস্থিতি টের পেয়ে কিছু লোক দৌড়ে পালানোর চেষ্টা করে। তাদেরকে র‌্যাবের পরিচয় দিয়ে আত্মসমর্পণের নির্দেশ দিলে তারা টহল দলকে লক্ষ্য করে গুলি শুরু করে। র‌্যাবও পাল্টা গুলি চালায়। গোলাগুলি শেষে অজ্ঞাতনামা একজনকে আহত অবস্থায় পড়ে থাকতে দেখা যায়।